01/03/2021 | Administración LocalMunicipal
Arteixo
Persoal
Aprobación da listaxe definitiva de admitidos/as e excluídos/as de 3 prazas de conserxe do Concello de Arteixo

ANUNCIO APROBACIÓN LISTAXE DEDINITIVA DE ADMITIDAS/OS E EXCLUÍDAS/OS NO PROCESO DE SELECCIÓN DE TRES PRAZAS DE PERSOAL LABORAL FIXO DO POSTO DE CONSERXE DO CONCELLO DE ARTEIXO Segundo Decreto de Alcaldía n.º 432/2021, do 19 de febreiro de 2021, apróbase a listaxe definitiva de admitidas/os e excluídas/os ao proceso selectivo para cobertura, por procedemento de concurso-oposición, de tres prazas de persoal laboral fixo do posto de conserxe, con indicación dos motivos de exclusión, no seu caso, e con indicación do lugar, día e hora do inicio do proceso selectivo. ADMITIDAS/OS: EXCLUÍDAS/OS: Convocatoria do lugar, hora e data para a realización do 1.º exercicio da fase de oposición (exame teórico): convocar aos membros do Tribunal para o día 22 de marzo de 2021, ás 8.30 horas, para a constitución do mesmo e preparación do primeiro exercicio da fase de oposición (exame teórico) no Salón de Plenos da Casa Consistorial do Concello de Arteixo, e convocar ás/aos aspirantes admitidas/os, en chamamento único, para a realización do primeiro exercicio o mesmo día ás 13.00 horas no Pazo dos Deportes Municipal, sito na Avda. Arsenio Iglesias, s/n, 15142 - Arteixo (A Coruña). AS MEDIDAS PREVENTIVAS E DE SEGURIDADE da actual situación sanitaria, de obrigado cumprimento, son as seguintes: – As/os aspirantes convocadas/os deberán acudir ao chamamento, na explanada exterior do Pazo dos Deportes sen acompañantes, salvo casos de forza maior e necesidade acreditada. – O chamamento producirase na explanada exterior, debendo as/os aspirantes convocadas/os gardar entre eles a distancia de seguridade ata o momento de chamamento para entrar no recinto de exame. – As/os aspirantes deberán vir provistas/os obrigatoriamente de mascarilla quirúrxica ou equivalente (fpp2 homologada). No control de acceso, os membros do Tribunal quedan habilitados para solicitar a substitución dunha mascarilla non quirúrxica, facilitando unha municipal á/ao opositora/or. A negativa de uso obrigatorio de mascarilla ou de substitución da mesma pola mascarilla quirúrxica facilitada, significará a imposibilidade de acceder ao recinto de exame, resultando directamente como Non presentada/o. – As/os aspirantes deberán vir provistos do seu propio bolígrafo azul e demais material de escritura que consideren necesario. – As/os aspirantes deberán facer uso obrigatorio do xel hidroalcohólico posto a disposición á entrada e á saída do exame. – Pola excepcional situación sanitaria, considerarase causa de forza maior a inasistencia ao chamamento por situación de illamento preventivo determinado polo SERGAS, corentena por PCR positivo e calquera outra análoga. Deberase acreditar tal circunstancia, con carácter previo e documentalmente vía e-mail ao Departamento de Persoal (persoal@arteixo. org), rexistro de entrada ou sede electrónica. O Tribunal analizará cada unha das situacións, a fin de determinar a procedencia dun novo chamamento posterior para estes casos. – Tras a finalización do exame, as/os aspirantes abandonaran o recinto de exame segundo se lles vaia ordenando a saída, debendo abandonar as instalación municipais e evitando en todo momento, aglomeracións de persoas que non respecten as distancias de seguridade interpersoal – O Tribunal reservarase a adopción de medidas complementarias de control no acceso, como lectura de temperatura ás/aos aspirantes, non permitindo o acceso daquelas/es que presenten temperatura superior aos 37,5.º e calquera outra que se considere procedente segundo as instrucións sanitarias do momento, contando se fora preciso co asesoramento do servizo de prevención. Arteixo, 23 de febreiro de 2021. Asinado: Carlos Calvelo Martínez (ALCALDE-PRESIDENTE)